CELEX: 62013CN0504
Language: sl
Date: 2013-09-19 00:00:00
Title: Zadeva C-504/13: Predlog za sprejetje predhodne odločbe, ki ga je vložilo Bundesgerichtshof (Nemčija) 19. septembra 2013 – Boston Scientific Medizintechnik GmbH proti Betriebskrankenkasse RWE

30.11.2013   
            
            
               SL
            
            
               Uradni list Evropske unije
            
            
               C 352/8
            
         Predlog za sprejetje predhodne odločbe, ki ga je vložilo Bundesgerichtshof (Nemčija) 19. septembra 2013 – Boston Scientific Medizintechnik GmbH proti Betriebskrankenkasse RWE
   (Zadeva C-504/13)
   2013/C 352/15
   Jezik postopka: nemščina
   
      Predložitveno sodišče
   
   Bundesgerichtshof
   
      Stranki v postopku v glavni stvari
   
   
      Tožena stranka in revidentka: Boston Scientific Medizintechnik GmbH
   
      Tožeča stranka in nasprotna stranka v postopku z revizijo: Betriebskrankenkasse RWE
   
      Vprašanji za predhodno odločanje
   
   
               1.
            
            
               Ali je treba člen 6(1) Direktive Sveta z dne 25. julija 1985 o približevanju zakonov in drugih predpisov držav članic v zvezi z odgovornostjo za proizvode z napako (85/374/ES) (1) razlagati tako, da ima proizvod, kadar gre za medicinski proizvod, ki je vstavljen v človeško telo (v obravnavanem primeru: vsadni kardioverter defibrilator – ICD), napako že, če pride pri občutnem številu naprav iste serije do slabega delovanja, napaka naprave, ki je bila v konkretnem primeru vstavljena, pa ni ugotovljena?
            
         
               2.
            
            
               Če je odgovor na prvo vprašanje pritrdilen:
               ali so stroški operacije za odstranitev proizvoda in vstavitev drugega ICD škoda, ki jo povzroči telesna poškodba, v smislu členov 1 in 9(1)(a) Direktive 85/374/EGS?
            
         
      (1)  UL, posebna izdaja v slovenščini, poglavje 15, zvezek 1, str. 257.